Sakeman verdwyn in raaiselagtige omstandighede | Maroela Media
Video en foto's: Wêreld se grootste fontein onthul
Foto's: Hier is ons nuwe Mej. SA!
Vyf verdagtes soek ná noodlottige skietery by huis
'Verkragter' doen hom glo as fotograaf voor
Bejaarde vrou dood in huis op kleinhoewe gekry
Die arbeidsverhoudinge-bedeling ná Covid-19
Lions vs. Cheetahs-wedstryd gekanselleer
Sakeman verdwyn in raaiselagtige omstandighede
Leon Serfontein. Foto: Verskaf
'n Soektog is van stapel gestuur na Leon Serfontein (30), eienaar van 'n tuinontwerp-onderneming in Pretoria, wat Dinsdagoggend in raaiselagtige omstandighede verdwyn het.
Daniel du Bruyn (24), Serfontein se vriend, het Donderdag aan Maroela Media gesê Serfontein is Dinsdag die laaste keer om 09:00 by 'n kitsbank by Moreleta Plaza in die ooste van Pretoria gesien.
"Ons woon binne loopafstand van die winkelsentrum af. Ek het die oggend 08:41 die laaste keer met hom telefonies gepraat voordat hy na die sentrum gestap het om geld te onttrek om lone te betaal," het Du Bruyn gesê.
Du Bruyn het gesê volgens hul bankstaat is die laaste onttrekking omstreeks 09:00 gedoen. "'n Veiligheidsbeampte by die bank het bevestig dat hy Leon gesien het en dat hy daar geld getrek het voordat hy te voet weg is."
Volgens kringtelevisiebeeldmateriaal wil dit voorkom of twee mans hom daarna agtervolg het. Serfontein het geeneen van hul twee motors se sleutels by hom gehad nie, net sy beursie en twee selfone. Die selfone is afgeskakel.
Du Bruyn het 'n vermistepersone-saak by die Garsfontein-polisie aanhangig gemaak.
Serfontein het 'n grys T-hemp, pers broek, en oranje Nike-tekkies aangehad toe hy die laaste keer gesien is.
Dessie Rechner, stigter en direkteur van Pink Ladies, 'n organisasie wat hom daarop toespits om vermiste mense op te spoor, het 'n beroep op die publiek gedoen om 'n plakkaat van Serfontein wyd op sosiale media te deel met die hoop dat iemand hom sal opspoor.
Mense wat hom gewaar of weet waar hy hom bevind, word versoek om die Garsfontein-polisie by 012 470 4200 of 082 778 9424 te bel, of die Pink Ladies by 072 214 7439.
Lees die opvolgberig: Polisie las soektog af na vermiste Pta-man
Leon Serfontein vermis
Skoolseun meters ver onder taxi gesleep
Drie in hof vir Tokai-moord
Omdat 2 mense hom gevolg het van diet OTM af. Is die moonlukheid sterk dat hulle hom gekaap het en beroof het. Skelms hou mense wat groot bedrae trek baie fyn dop. Dit is altyd beter om te minste 2 te wees as daar groot bedrae getrek word. Een moet dan die omgewing baie fyn dop hou vir moontlike skelems.
Ai dit klink nie goed as hy nou weer agtervolg is nie. Ek hoop regtig hierdie storie gaan 'n gelukkige einde he. mens moet ma baie versigtig wees met geld trek want daar is altyd aasvoels wat loer by hierdie tellers. Sterkte aan sy familie want hierdie onsekerheid is nie lekker nie.
Jy moenie lone trek by 'n OTM nie. Almal weet wanneer dit lone tyd is en daar word baie onder mekaar gepraat. Hierdie spul weet wie trek wanneer waar lone. Besighede moet op ander wyses met lone te werk gaan. Ek hoop en bid hy is veilig.
Ek stem saam jou Theresa B. Mens moet eerder nie lone trek by 'n OTM ne. Tensy die otm binne 'n winkelsentrum is. Bly maar gevaarlik, die skelms het nie net 2 oë nie, hul oë sit orals van skelmgeid. Ek bid dat hy ongedeerd gekry word.
Ek verstaan nie hoekom die polisie nie dadelik n interduk kry om toegang tot sy selfoon te kry nie. Daar is ten-to-one reeds n simswop gedoen wat hulle kan trace en die toring optel van waar af die sein kom. Ons land het die tegnologie en kennis om misdaad baie vinnig op te los, maar dit word nie gedoen nie. 3 dae weg … my logika se vir my iets.